ΓΡΑΠΤΗ ΕΡΩΤΗΣΗ E-2903/02

υποβολή: Benedetto Della Vedova (NI) προς την Επιτροπή

(16 Οκτωβρίου 2002)

Θέμα: Παραβίαση της οδηγίας 79/409/EOK του Συμβουλίου, της 2ας Απριλίου 1979, εκ μέρους της Ιταλικής Δημοκρατίας μέσω του νόμου αριθ. 7 της Περιφέρειας Veneto της 14ης Μαρτίου 2002

Με τον περιφερειακό νόμο αριθ.7 της 14ης Μαρτίου 2002, η Περιφέρεια Veneto επέτρεψε, κατα τη διάρκεια της κυνηγετικής περιόδου 2002/2003 και2003/2004, το κυνήγι των ακολούθων ειδών αγρίων πτηνών που προστατεύονται απο την οδηγία 79/409/ΕΟΚ(1): Passer italiae, Passer montanus, Sturnus vulgaris, Streptopelia decaocto, Phalacrocorax carbo,απο τις 15 Σεπτεμβρίου εως τις 31 Δεκεμβρίου, με τον κάθε κυνηγό να έχει την ευχέρεια να σκοτώνει 20 πτηνά την ημέρα και μέχρι 100 το χρόνο· Fringilla coelebs και Frngilla montifringilla απο τις 15 Σεπτεμβριου εως τις 31 Δεκεμβρίου, με τον κάθε κυνηγό να έχει την ευχέρεια να σκοτώνει μέχρι 5 πτηνά την ημέρα και μέχρι 40 το χρόνο.

Σύμφωνα με το Ευρωπαϊκό Δικαστήριο(2) το άρθρο 9 παρ.2 της προαναφερθείσας οδηγίας απαιτεί από μια διοικητική αρχή να προσδιορίζει, για τις περιπτώσεις που εμπίπτουν στο πεδίο εφαρμογής του άρθρου 9 παρ. 1 της ίδιας οδηγίας, εάν οι όροι που προβλέπονται στην εν λόγω παράγραφο πληρούνται, καθώς και τον τόπο και για ποια πτηνά μπορεί εκτάκτως να επιτρέπεται το κυνήγι. Οι αρμόδιες βάσει του άρθρου 9, παρ.2 της προαναφερθείσας οδηγίας αρχές, πρέπει εξάλλου να εξετάσουν εάνφίσταται κάποια άλλη ικανοποιητική λύση για την επίλυση του συγκεκριμένου προβλήματος χωρίς να χρειάζεται η εξουσιοδότηση κάποιας παρέκκλισης.

Η εν λόγω παρέκκλιση αντίθετα, αποφασίσθηκε όχι από μία διοικητική αρχή, αφού προηγουμένως εντοπίσθηκε και σύμφωνα με κανονική διοικητική διαδικασία αλλά απευθείας με τον περφερειακό νόμο αριθ.7/2002. Η ύπαρξη των όρων που απαιτεί η οδηγία έχει επομένως επικρατήσειπό μορφήν απρόσβλητης νομικής πραγματικότητας. Στην περίπτωση των ειδών Fringilla coelebs και Fringilla montifringilla,όπουφίσταται καταφανής παραβίαση του άρθρου 9, παρ,1, εδάφιο γ) της οδηγίας, η κατά παρέκκλιση θήρα δεν έχει αιτιολογηθεί.

Μέσω του εν λόγω περιφερειακού νόμου η Ιταλική Δημοκρατία δεν εξεπλήρωσε τιςποχρεώσεις της βάσει των ιδρυτικών Συνθηκών δεδομένου ότι δεν συμβιβάζεται με το κοινοτικό δίκαιο το γεγονός, ένα κράτος μέλος ή ένας τοπικός, φορέας του, προκειμένου να μην τηρούν το δίκαιο αυτό να εγκρίνουν νομοθετικές πράξεις σε κοντινές προθεσμίες με περιεχόμενο ουσιαστικά διοικητικό.

Μπορεί η Επιτροπή να γνωστοποιήσει εάν προτίθεται να κινήσει διαδικασία διαπίστωσης μή συμμόρφωσης έναντι της Ιταλικής Δημοκρατίας, βάσει του άρθρου 226 ΣΕΚ, για την παραβίαση της οδηγίας 79/409/ΕΟΚ με το νόμο αριθ, 7 της 14ης Μαρτίου 2002 της Περιφέρειας Veneto;

(1) ΕΕ L 103 της 25.4.1979, σελ. 1.

(2) Απόφαση της 17.05.2001, στηνπόθεση C-159/99.

Απάντηση της κας Wallstrm εξ ονόματος της Επιτροπής

(18 Νοεμβρίου 2002)

Όσον αφορά το γενικότερο ζήτημα των παρεκκλίσεων δυνάμει του άρθρου 9 της οδηγίας 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών, παρακαλείται το Αξιότιμο Μέλος του Κοινοβουλίου να ανατρέξει στην απάντηση στην οικεία γραπτή ερώτηση E-2688/02(1).

Όσον αφορά τη θηρευτική νομοθεσία στην Regione Veneto, η Επιτροπή δεν έχει γνώση της κατάστασης που περιγράφεται από το Αξιότιμο Μέλος του Κοινοβουλίου. Ως εκ τούτου, η Επιτροπή θα λάβει τα κατάλληλα μέτρα προκειμένου να συγκεντρώσει λεπτομερή στοιχεία και να εξασφαλίσει, εντός των ορίων που της καθορίζονται από τη Συνθήκη, τον σεβασμό του κοινοτικού δικαίου.

Σε περίπτωση που η Επιτροπή έχει στοιχεία για παράβαση της κοινοτικής νομοθεσίας στην προκειμένη περίπτωση, δεν θα διστάσει, ως θεματοφύλακας της Συνθήκης ΕΚ, να λάβει όλα τα μέτρα που είναι αναγκαία, συμπεριλαμβανομένων των επί παραβάσει διαδικασιών δυνάμει του άρθρου 226 της Συνθήκης ΕΚ, για την τήρηση του εν προκειμένω κοινοτικού δικαίου.

(1) βλέπε σελίδα 90.